CELEX: 62017CN0117
Language: hu
Date: 2017-03-06 00:00:00
Title: C-117/17. sz. ügy: A Tribunale Amministrativo Regionale per le Marche (Olaszország) által 2017. március 6-án benyújtott előzetes döntéshozatal iránti kérelem – Comune di Castelbellino kontra Regione Marche és társai

10.7.2017   
            
            
               HU
            
            
               Az Európai Unió Hivatalos Lapja
            
            
               C 221/2
            
         A Tribunale Amministrativo Regionale per le Marche (Olaszország) által 2017. március 6-án benyújtott előzetes döntéshozatal iránti kérelem – Comune di Castelbellino kontra Regione Marche és társai
   (C-117/17. sz. ügy)
   (2017/C 221/02)
   Az eljárás nyelve: olasz
   
      A kérdést előterjesztő bíróság
   
   Tribunale Amministrativo Regionale per le Marche
   
      Az alapeljárás felei
   
   
      Felperes: Comune di Castelbellino
   
      Alperesek: Regione Marche, Ministero per i beni e le attività culturali, Ministero dell’Ambiente e della Tutela del Territorio e del Mare, Regione Marche Servizio Infrastrutture Trasporti Energia – P. F. Rete Elettrica Regionale, Provincia di Ancona
   
      Az előzetes döntéshozatalra előterjesztett kérdések
   
   
               1)
            
            
               Főszabályként ellentétes-e a közösségi joggal (különösen a megtámadott intézkedések elfogadásának időpontjában hatályos 2011/92/EU irányelvvel (1)) az olyan nemzeti szabályozás vagy közigazgatási gyakorlat, amely lehetővé teszi a környezeti hatásvizsgálat szükségességének vizsgálatára irányuló eljárás vagy a környezeti hatásvizsgálati eljárás lefolytatását a vizsgálat időpontjában már megvalósult erőművekre vonatkozó projektek esetében, vagy ellenkezőleg, a közösségi jog lehetővé teszi az azon általános elvtől való eltérést igazoló, kivételes körülmények figyelembevételét, amelynek értelmében a környezeti hatásvizsgálati eljárás megelőző vizsgálati jelleggel bír?
            
         
               2)
            
            
               Közelebbről igazolható-e ezen eltérés abban az esetben, ha a későbbi szabályozás mentesít a környezeti hatásvizsgálati eljárás alól egy meghatározott projektet, amelyet a környezeti hatásvizsgálat szükségességének vizsgálatára irányuló eljárás alá kellett volna vonni a nemzeti bíróság azon határozata alapján, amely alkotmányellenessé nyilvánította a mentességet előíró korábbi rendelkezést és/vagy eltekintett annak alkalmazásától?
            
         
      (1)  Az egyes köz- és magánprojektek környezetre gyakorolt hatásainak vizsgálatáról szóló, 2011. december 13-i európai parlamenti és tanácsi 2011/92/EU irányelv (HL 2012. L 26., 1. o.)